Ratovi zvijezda: Sila se budi

***Ratovi zvijezda: Sila se budi*** () američki je epski naučno-fantastični film koga je režirao i koproducirao J. J. Abrams. Glumačku ekipu sedmog nastavka *Ratova zvijezda* čine Harrison Ford, Mark Hamill, Carrie Fisher, Adam Driver, Daisy Ridley, John Boyega, Oscar Isaac, Lupita Nyong'o, Andy Serkis, Domhnall Gleeson, Anthony Daniels, Peter Mayhew i Max von Sydow. Film je producirao Lucasfilm i Abrams' Bad Robot Productions, a distribuirao ga je Walt Disney Studios Motion Pictures. Radnja se odvija otprilike 30 godina nakon *Povratka Jedija*, te slijedi borbu Otpora, koga predvode veterani Pobunjeničkog saveza, protiv Kylo Rena i Prvog reda, nasljednika Galaktičke Imperije.

*Sila se budi* prvi je film u nastavku trilogije *Ratova zvijezda*, koji je predstavljen nakon što je The Walt Disney Company kupio Lucasfilm u oktobru 2012. Film je producirao Abrams, zajedno sa svojim dugogodišnjim suradnikom Bryanom Burkom i predsjednicom Lucasfilma, Kathleen Kennedy. Abrams i Lawrence Kasdan, koscenaristkinja originalnih filmova iz trilogije *Carstvo uzvraća udarac* (1980) i *Povratak Jedija* (1983), zajedno su preradili scenarij koji je prvobitno napisao Michael Arndt. Kompozitor muzike za prethodnih šest filmova, John Williams, vratio se kako bi komponovao muziku i za ovaj nastavak. George Lucas, kreator *Ratova zvijezda*, bio je kreativni savjetnik tokom ranih faza produkcije filma. Snimanje je počelo u aprilu 2014. u Abu Dhabiju i Islandu, te su neke scene snimane u Irskoj i studiju Pinewood u Ujedinjenom Kraljevstvu. Ovo je prvi igrani film u franšizi od *Osvete Sitha*, objavljenog 2005.

Premijera je održana u Los Angelesu 14. decembra 2015, četiri dana prije objave filma u Sjevernoj Americi. Film je dobio većinom pozitivne kritike; kritičari su pohvalili akcijske scene, likove, glumu, specijalne efekte, muziku i emocionalnu dramu. Disney ga je promovirao s opširnom marketinškom kampanjom; oborio je razne rekorde zarade, uključujući za najveću zaradu svjetske premijere filma i za film koji je najbrže zaradio milijardu dolara. Prema podacima od 4. januara 2016, globalno je zaradio malo više od 1,5 milijardu dolara što ga čini prvim po zaradi iz cijele franšize, drugim u odnosu na sve druge filmove objavljene u 2015, i četvrtim po zaradi svih vremena (bez izračunate razlike vrijednosti novca zbog inflacije). Najavljena su dva nastavka: *Epizoda VIII* 26. maja 2017. i *Epizoda IX* 2019.

## Radnja 
Oko 30 godina nakon uništenja druge Zvijezde Smrti, Luke Skywalker, posljednji Jedi, nestao je. Prvi red je ojačao na ruševinama Galaktičkog Carstva i nastoji eliminirati Lukea i Republiku. Pokret otpora, podržan od strane Republike na čijem je čelu Lukeova bliznakinja, Princeza Leia, bori se protiv njih dok su istovremeno u potrazi za Lukeom i njegovom pomoći. Pilot Pokreta otpora Poe Dameron susreće se sa seoskim vođom po imenu Lor San Tekka na planeti Jakku kako bi dobio kartu koja bi mu pomogla da pronađe Lukea. Jurišne trupe pod komandom Kylo Rena uništavaju selo i zarobljavaju Poea. Poeov Droid BB-8 uspijeva da pobjegne sa mapom, ali nailazi na strvinara, Reya, na jednom smetljištu. Ren muči Poea i saznaje za postojanje droida BB-8. 
## Uloge 
* Harrison Ford kao Han Solo
* Mark Hamill kao Luke Skywalker
* Carrie Fisher kao Leia Organa
* Adam Driver kao Kylo Ren
* Daisy Ridley kao Rey
* John Boyega kao Finn
* Oscar Isaac kao Poe Dameron
* Peter Mayhew kao Chewbacca
* Max von Sydow kao Lor San Tekka

Adam Driver by Gage Skidmore.jpg| Adam Driver kao Kylo Ren, 
Daisy Ridley by Gage Skidmore.jpg|Daisy Ridley kao Rey, 
John Boyega by Gage Skidmore.jpg|John Boyega kao Finn,  
Oscar Isaac by Gage Skidmore.jpg|Oscar Isaac kao X-wing borac pilot Poe Dameron.

## Reference 
## Vanjski linkovi 
* Službena stranica
* *Star Wars: The Force Awakens* na .
* .
*  na *Wookieepediji* – wikiju za *Ratove zvijezda.*

Kategorija:Filmovi iz 2015.
Kategorija:Filmovi na engleskom jeziku
Kategorija:Američki filmovi
Kategorija:Američki naučnofantastični filmovi
Kategorija:Američki akcijski filmovi
Kategorija:Američki epski filmovi
Kategorija:Filmovi sa fiktivnim jezikom
Kategorija:Filmovi u režiji J.J. Abramsa
Kategorija:Filmovi snimljeni u Berkshireu
Kategorija:Filmovi snimljeni u Buckinghamshireu
Kategorija:Filmovi snimljeni na Islandu
Kategorija:Filmovi snimljeni u Irskoj
Kategorija:Filmovi snimljeni u Ujedinjenim Arapskim Emiratima
Kategorija:IMAX filmovi
Kategorija:Filmovi Lucasfilmsa
Kategorija:Filmovi s muzikom Johna Williamsa
Kategorija:Filmovi Bad Robot Productionsa